
Ministru kabineta noteikumi Nr. 616
Rīgā 2024. gada 24. septembrī (prot. Nr. 39 8. §)
Grozījumi Ministru kabineta 2010. gada 10. augusta noteikumos Nr. 749 "Apmācības kārtība darba aizsardzības jautājumos"
Izdoti saskaņā ar Darba aizsardzības likuma 
9.panta pirmo daļu un 25.panta 18.punktu
· Izdarīt Ministru kabineta 2010. gada 10. augusta noteikumos Nr. 749 "Apmācības kārtība darba aizsardzības jautājumos" (Latvijas Vēstnesis, 2010, 128. nr.; 2012, 201. nr.) šādus grozījumus:
· 1. Izteikt 2. punktu šādā redakcijā:
· "2. Darba aizsardzības speciālists vai darba devējs, ja viņš pats veic darba aizsardzības speciālista pienākumus, iegūst vienu no šādiem zināšanu līmeņiem darba aizsardzības jomā:
· 2.1. augstākā līmeņa zināšanas (augstākā izglītība), ko apgūst īsā cikla profesionālās augstākās izglītības studiju programmās vai pirmā vai otrā cikla augstākās izglītības studiju programmās;
· 2.2. pamatlīmeņa zināšanas, kuras apgūst profesionālās pilnveides izglītības programmā."
· 2. Izteikt 3.1. apakšpunktu šādā redakcijā:
· "3.1. akreditētas augstākās izglītības studiju programmas, ja tajās tiek apgūtas kompetences atbilstoši profesionālās kvalifikācijas prasībām "Darba aizsardzības speciālists", "Darba aizsardzības vecākais speciālists" vai "Darba aizsardzības inženieris", – augstākā līmeņa zināšanas;".
· 3. Svītrot 4. punktu.
· 4. Svītrot 5. punktu.

